കശ്മീരില് രാഷ്ട്രീയ മുതലെടുപ്പിന് ശ്രമിച്ച് അമിത് ഷാ കശ്മീരില് ആഭ്യന്തര മന്ത്രി അമിത് ഷായുടെ ത്രിദിന സന്ദര്ശനം ഇന്ന് അവസാനിക്കും. അതിര്ത്തിയില് ശ്രദ്ധ കേന്ദ്രീകരിക്കാനും സൈനികരുടെ കുടുംബത്തിന്്റെ കാര്യം പ്രധാനമന്ത്രി നോക്കും എന്നും അമിത് ഷാ പറഞ്ഞു. ജമ്മുവിലെ അന്താരാഷ്ട്ര അതിര്ത്തി മേഖലയില് പൊതു സമ്മേളനത്തില് സംസാരിക്കുകയായിരുന്നു അമിത് ഷാ. കശ്മീരില് തുടരുന്ന പ്രശ്നങ്ങള്ക്ക് ഇടയില് രാഷ്ട്രീയ മുതലെടുപ്പിന് ശ്രമിക്കുകയാണ് അമിത് ഷാ. ത്രിദിന സന്ദര്ശനത്തിന് ഇടയില് ഒന്നിലേറെ പൊതു പരിപാടികളില് പങ്കെടുത്ത കേന്ദ്ര ആഭ്യന്തര മന്ത്രി കശ്മീരില് മോഹന വാഗ്ദാനങ്ങള് ആണ് നല്കിയത്. കഴിഞ്ഞ ദിവസം കശ്മീരിലെ യുവാക്കളെ വാഗ്ദാനങ്ങള് നല്കി പ്രലോഭിപ്പിക്കാന് ശ്രമിച്ച അമിത് ഷാ ഏറ്റവും ഒടുവില് സൈനികരെ പ്രീതിപ്പെടുത്താന് ആണ് ശ്രമിച്ചത്. അതിര്ത്തികളില് ശ്രദ്ധ കേന്ദ്രീകരിക്കാന് ആണ് സൈനികരോട് കേന്ദ്ര ആഭ്യന്തര മന്ത്രി ആവശ്യപ്പെട്ടത്. സൈനികരുടെ കുടുംബത്തിന്്റെ കാര്യം പ്രധാനമന്ത്രി ശ്രദ്ധിക്കുന്നുണ്ട് എന്നും അമിത് ഷാ കശ്മീരില് പറഞ്ഞു. ചരിത്രത്തില് ഇന്ന് വരെ ഇല്ലാത്ത വിധം ഭീകര ആക്രമണങ്ങളില് കൊല്ലപ്പെടുന്ന സൈനികരുടെ എണ്ണം ബിജെപി സര്ക്കാരിന്്റെ കാലത്ത് കുത്തനെ ഉയര്ന്നിട്ടുണ്ട്. ഇത് മറച്ച് വെച്ചാണ് അമിത് ഷായുടെ പ്രസ്താവന. കശ്മീരില് റദ്ദാക്കിയ സംസ്ഥാന പദവി തെരഞ്ഞെടുപ്പ് നടത്തിയ ശേഷം പുനസ്ഥാപിക്കുമെന്ന് കഴിഞ്ഞ ദിവസം യുവാക്കളോട് സംവദിക്കവെ അമിത് ഷാ പ്രഖ്യാപിച്ചിരുന്നു. കശ്മീരില് മാത്രം ജനവിരുദ്ധ നയങ്ങള് നടപ്പാക്കിയ കേന്ദ്ര സര്ക്കാരിനെ ന്യായീകരിക്കാന് ആണ് കഴിഞ്ഞ രണ്ട് ദിവസത്തെ സന്ദര്ശനം അമിത് ഷാ ഉപയോഗിച്ചത്. ആറിലേറെ സൈനീകര് കഴിഞ്ഞ രണ്ടാഴ്ചയ്ക്കിടെ കൊല്ലപ്പെട്ടിട്ടും കശ്മീരിലെ ഭീകരവാദ പ്രശ്നങ്ങളെ പറ്റിയോ നുഴഞ്ഞ് കയറ്റം കണ്ടെത്തുന്നതില് സംഭവിച്ച സുരക്ഷാ വീഴ്ചയെ പറ്റിയോ അമിത് ഷാ ചര്ച്ച നടത്തിയിട്ടില്ല എന്നതാണ് യാഥാര്ത്ഥ്യം. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക